CELEX: 62019TN0268
Language: sl
Date: 2019-04-22 00:00:00
Title: Zadeva T-268/19: Tožba, vložena 22. aprila 2019 – Imagina Media Audiovisual in drugi/Komisija

24.6.2019   
            
            
               SL
            
            
               Uradni list Evropske unije
            
            
               C 213/63
            
         
      Tožba, vložena 22. aprila 2019 – Imagina Media Audiovisual in drugi/Komisija
      (Zadeva T-268/19)
      (2019/C 213/62)
      Jezik postopka: angleščina
      
         Stranke
      
      
         Tožeče stranke: Imagina Media Audiovisual, SA (Barcelona, Španija), Imagina EU (Bruselj, Belgija), dpa Deutsche Presse-Agentur GmbH (Hamburg, Nemčija) (zastopniki: P. Kuypers, N. Groot, B. Vitez, odvetniki)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  za ničen razglasi sklep Komisije z dne 12. februarja 2019 pod številko Ares(2019)856949 o izključitvi družbe IMAGINA MEDIA AUDIOVISUAL SL iz postopkov javnega naročanja, ki jih ureja Uredba (EU, Euratom) št. 2018/1046 Evropskega parlamenta in sveta (1), v delu, v katerem je izključena Imagina/dpa Consortium ali zavrnjena njena ponudba;
               
            
                  —
               
               
                  za ničen razglasi sklep Komisije z dne 9. aprila 2019 pod številko Ares(2019)2494476, če bi ga bilo treba obravnavati kot odločitev o izključitvi Consortium iz postopka javnega razpisa pod številko PO/2018-05/A4 ali zavrnitvi njegove ponudbe;
               
            
                  —
               
               
                  za ničen/nične razglasi akt/akte, a katerimi je Komisija oddala javna naročila, ali stranki, ki ni Imagina/dpa Consortium, preprečila, da izvede avdiovizualno poročanje o aktualnih zadevah EU, povezano z deli I, III in VI, kot so opisani v razpisni dokumentaciji;
               
            
                  —
               
               
                  Komisiji naloži, da Consortium povrne škodo, ki jo je Komisija povzročila s tem, da je Consortium preprečila izpolnitev pogodb za dele I, III in VI;
               
            
                  —
               
               
                  Komisiji naloži plačilo stroškov tožečih strank.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo šest tožbenih razlogov.
      
                  1.
               
               
                  V okviru prvega tožbenega razloga se zatrjuje, da je Komisija storila očitno napako pri presoji, ker ni priznala, da izključitev družbe Imagina Media Audiovisual SL – ki je članica Consortium – ne vpliva na izpolnitev pogodbe glede delov I, III in VI ponudbe Consortium. Izključitev družbe Imagina Media Audiovisual SL tudi ne vpliva na sklepe, s katerimi je Komisija ta naročila oddala Consortium.
               
            
                  2.
               
               
                  V okviru drugega tožbenega razloga se zatrjuje, da je Komisija storila očitno napako pri presoji, ker ni pravilno uporabila razpisne dokumentacije. Zato Komisija ni zahtevala, naj Consortium zamenja družbo Imagina Media Audiovisual SL z drugim subjektom, ki je del Consortium, kakor je bilo zahtevano z razpisno dokumentacijo.
               
            
                  3.
               
               
                  V okviru tretjega tožbenega razloga se zatrjuje, da je Komisija storila očitno napako pri presoji, ker ni pravilno uporabila člena 136(9) Uredbe 2018/1046. Zato odredbodajalec Komisije od Consortium ni zahteval da zamenja družbo Imagina Media Audiovisual SL z drugim subjektom, ki je del Consortium, kakor je zahtevano z Uredbo 2018/1046.
               
            
                  4.
               
               
                  V okviru četrtega tožbenega razloga se zatrjuje, da je Komisija kršila pravico Consortium do učinkovitega pravnega sredstva in načelo dobrega upravljanja. Komisija je nezakonito uporabila svoj sklep z dne 12. februarja 2019 pod številko Ares(2019) 856949 o izključitvi družbe Imagina Media Audiovisual SL oziroma njen dopis z dne 9. aprila 2019 pod številko Ares(2019) 2494476 o izključitvi Consortium iz postopka javnega razpisa PO/2018-05/A4.
               
            
                  5.
               
               
                  V okviru petega tožbenega razloga se zatrjuje, da je Komisija kršila pravico Consortium do učinkovitega pravnega sredstva, obveznost Komisije, da navede razloge, in načelo dobrega upravljanja. Komisija je storila procesne napake in je nezakonito oddala javna naročila za dele I, III in VI javnega razpisa pod številko PO/2018-05/A4 ponudniku, ki ni Consortium.
               
            
                  6.
               
               
                  V okviru šestega tožbenega razloga se zatrjuje, da je Komisija povzročila škodo Consortium z nezakonitim ravnanjem, zaradi česar Consortium ne more izpolniti pogodb za dele I, III in VI javnega razpisa pod številko PO/2018-05/A4.
               
            
         (1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012, UL 2018, L 193, str.1.